Source: http://www.csmslatina.ro/
Timestamp: 2018-04-26 14:48:20+00:00

Document:
CSM Bucuresti-CSM Slatina
Convocari la echipa nationala de senioare!
Primăria Slatina a reânființat secţia de fotbal a Clubului Sportiv Municipal Slatina
CSM Bucuresti-CSM SlatinaHandbalFotbal
CSM Slatina ofera in premiera 4 jucatoare la echipa nationala de seniori antrenata de Martin Ambros si Horatiu Pasca!
Pivotul Lorena Ostase, extrema stanga Hermina Stoicanescu, Adina Cârligeanu, dar si slatineanca noastra, interul Stefania Lazar, au fost convocate pentru un stagiu de pregătire, in vederea formării lotului pentru meciul cu Austria, din cadrul preliminariilor Campionatului European.
Stagiul se va desfăşura în perioada 15-20 aprilie, la Izvorani.
Primăria Slatina a reînființat secţia de fotbal a Clubului Sportiv Municipal Slatina
Echipa de fotbal va activa incepand cu etapa a 16-a, in Seria 1 din Liga V-a, iar obiectivul pe termeyn scurt va fi promovarea in liga III.
Viceprimarul Slatinei, Gigi Vîlceleanu, a declarat că echipa se va baza pe fotbalişti tineri, originari din municipiu sau din localităţile învecinate.
„Conform proiectului de buget, Clubul Sportiv Municipal va primi credit pentru toate secţiile sportive, pentru întreţinerea şi buna funcţionare, iar în cadrul clubului va apărea o nouă ramură sportivă. Mă refer la echipa de fotbal pe care o vom înscrie, începând din luna martie, în Liga a V-a. Antrenor este Iulian Mitrache, iar Doru Alexe este antrenor secund. Este un proiect sută la sută slătinean. Echipa este deja conturată, iar media de vârstă va fi undeva la 21 de ani. Sunt jucători tineri, din Slatina şi din localităţile învecinate”, a afirmat Vîlceleanu.
CSM Slatina a invins Recolta Chiteasca cu scorul de 6-0 in etapa a 16-a, urmand ca in urmatorul meci sa intalneasca in deplasare, formatia Vointa Jitaru, intr-un meci programat pe 25.03.2018.
CSM Slatina-HC Dunarea Braila
CSM Slatina-HCM Rm Valcea 20-16 (10-8)
Victorie de senzatie pentru CSM Slatina
Meci de mare spectacol în sala LPS Slatina în cadrul etapei a XVIII-a din Liga Florilor. CSM avea ca partener de întrecere o echipă cu pretenții la podium, o echipă aspirantă la cupele europene. Mulți dintre suporterii care au umplut până la refuz sala de la LPS nu se gândeau la spectacolul deosebit la care urmau să participe și, mai ales, la prestația de excepție a handbalistelor antrenate de Victorina Bora, prestație concretizată într-o victorie de răsunet. Jocul a debutat în nota de dominare a oaspetelor, care s-au desprins repede pe tabelă la 3-0, iar slătinencele n-au reușit să marcheze în primele 9 minute de joc. S-au irosit situații clare de poartă, chiar și două aruncări de la 7 metri, iar în aceste condiții nu se întrevedea un rezultat pozitiv în acest joc.
Și a venit minutul 10. Parcă la un semnal nevăzut Stefania Lazăr și compania au renăscut ca ”Pasărea Phoenix” și au început asaltul asupra Troiei vâlcene. În doar trei minute, tabela de marcaj s-a schimbat de la 0-3 la 5-3, moment în care gazdele n-au mai cedat conducerea până la final. Am urmărit minute bune o luptă de care pe care, apărarea în frunte cu ”îngerul” Mădălina Pușcaș a avut momente de eroism în fața elevelor lui Aurelian Roșca, antrenorul vâlcencelor, ce în multe momente privea în gol, poate anesteziat de miracolul jocului unei echipe pe care o considera victimă sigură înainte de primul fluier al arbitrilor. Până la pauză, încordarea a fost elementul principal al meciului și, din fericire, ”FLORILE” Slatinei nu au dezamăgit. Repriza secundă a fost la fel de încrâncenată și de bun nivel tehnic. Oaspetele nu au reușit să o anihileze pe Ștefania Lazăr, care a bombardat din toate pozițiile poarta apărată de Petra Blazek și ea în multe situații, ”blazată” de reușitele interului dreapta slătinean. Chiar dacă pe anumite perioade ale reprizei secunde s-au mai petrecut unele scăderi în ritmul de joc, gazdele s-au depășit pe sine reușind poate cel mai bun joc din această ediție de Liga Națională. Publicul a fost într-un adevărat delir și a numărat la unison ultimele 10 secunde ale disputei, sirena aducând pe parchet o horă a bucuriei pe care dorim să o vedem cât mai des, aici la Slatina. Scor final 20-16 (10-8), iar CSM se poziționează pe un loc 10, foarte bun, având în vedere că este debutantă în cea mai importantă competiție handbalistică a țării.
Handbal – Liga Nationala
Program infernal pentru CSM Slatina in urmatoarea perioada!
Fetele noastre vor juca 5 meciuri intr-un interval de 2 saptamani, cu doua deplasari lungi, la Zalau si Bistrita.
Practic se va juca din 3 in 3 zile, programul fiind urmatorul:
CSM Slatina va juca la Zalau in Cupa Romaniei, Luni 19 Feb, ora 18:00, meciul fiind transmis de Digi Sport si Telekom Sport.
In Liga Florilor:
CSM Slatina – SCM Craiova. Joi 22 feb, ora 16:10, TVR HD
CSM Bistrita – CSM Slatina, Duminica 25 Feb
CSM Slatina – HCM Rm Valcea, Miercuri 28 Feb
CSM Slatina – HC Dunarea Braila, Sambata 03 Mar
Anunt inchidere Patinoar Slatina
CSM Slatina, victorie categorică cu Rapid București, în derby-ul suferinței din Liga Florilor
CSM Slatina a obținut prima victorie în fața propriilor suporteri, de la promovarea în Liga Națională, în derby-ul suferinței disputat contra colegei de clasament, Rapid București, aflată pe penultimul loc. Handbalistele pregătite de Victorina Bora au condus tot timpul, la un avans de cel puțin șase goluri, obtinând un succes categoric, scor 29-23. Cu victoria înregistrată, CSM Slatina nu a părăsit ultima poziție din Liga Florilor, însă a redus din diferența ce o desparte de HCM Slobozia, aflatå pe loc ce duce la baraj.
CSM Slatina a dominat de la un capăt la altul derby-ul suferinței cu Rapid București, având la un moment dat chiar un avans de 10 goluri. Feroviarele n-au pus deloc probleme, pe teren existând o singură echipă, CSM Slatina.
Handbalistele aflate sub comanda Victorinei Bora s-au instalat la conducere pe tabela de marcaj încă de la primul atac. Cu o apărare agresivă, Ostase și Cârligeanu reușind să se apere foarte bine în centru, feroviarele n-au găsit culoarul spre poartă, iar aruncările de la distanță au fost blocate tot timpul. Pe fondul unei defensive bine organizate, dar și a adversarului modest, CSM Slatina s-a desprins, intrând la cabine cu un avantaj liniștitor, scor 18-9.
Actul secund a adus la un moment dat o cădere în tabăra slătineană, câteva schimbări fortuite, ca urmare a unor eliminări, punându-și amprenta asupra jocului, însă nu s-a pus problema învingătoarei, CSM Slatina impunându-se fără emoții, scor 29-23.
Pivotul Lorena Ostase și interul Ștefania Lazăr, jucătoare ce fac bine ambele faze, au marcat câte șapte goluri, Alexandra Gogoriță trimisă pe teren doar pe aruncare, a avut un randament bun cu cele șase goluri, iar coordonatorul de joc Geanina Drăghici, care se confruntă și cu ceva probleme medicale, a reușit să înscrie cinci goluri, fâcând un nou meci bun după cel cu Cisnădie. Extremele Hermina Stoicănescu și Nicoleta Rusu au evoluat în nota echipei, cele două trecându-și și ele numele pe lista marcatoarelor.
Portarul Mădălina Pușcaș a prins un nou meci bun, după cel cu Cisnădie, fiind titulară. Deși, la un moment dat, s-a vehiculat varianta renunțării la ea, ca urmare a aducerii goalkeeper-ului Lăcrămioara Stan, cel puțin până în vară aceasta și-a câștigat cu siguranță locul la CSM Slatina, având multe intervenții bune.
Cu victoria obținută, CSM Slatina nu scapă de ultimul loc, rămânând în spatele Rapidului, însă a mai redus din diferența față de echipele aflate pe locurile ce duc la baraj. Ultimele două clasate retrogradează direct, în timp ce locurile 11-12 merg la barajul de menținere. HCM Slobozia și U. Cluj sunt echipele ce se află pe loc de baraj în acest moment.
Antrenorul celor de la Rapid București, Vasile Mărgulescu, a oferit o declarație surprinzătoare după jocul de la Slatina. Acesta a precizat că meciurile rămase de disputat de către echipa sa vor fi abordate cu junioarele, fiind de părere că Rapid București și CSM Slatina, de altfel nou-promovate, nu mai au șanse de salvare.
De cealaltă parte, Victorina Bora nu a dorit să comenteze declarația antrenorului principal al echipei Rapid, precizând ca echipa sa își va juca șansa până la capăt.
CSM Slatina va avea parte de un program greu în perioada următoare, primul joc dificil fiind programat runda viitoare în deplasare cu Corona Brașov.
sursa: https://gazetanoua.ro/index/art/t/csm-slatina-victorie-categorica-cu-rapid-bucuresti-in-derby-ul-suferintei-din-liga-florilor
Fotbal - Liga V, Seria 1, etapa 19
Recolta Balteni - CSM Slatina
Duminica, 15.04.2018
Handbal - Liga Nationala, etapa 22
CSM Bucuresti - CSM Slatina
Luni, 23.04.2018, ora: 19:00, Digi Sport

References: CSM 

CSM 

CSM 

CSM 

CSM 
 CSM 
 CSM 
 CSM 
 CSM 

CSM 

CSM 

CSM 
 CSM 

CSM 

CSM 

CSM 

CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 

CSM 
 CSM